Lið Snæfellsbæjar mætti liði Fljótsdalshéraðs í átta liða úrslitum Útsvars síðastliðið föstudagskvöld . Fljótsdælingar tóku snemma forystu í viðureigninni . Snæfellingar náðu sér ekki á strik í orðaruglinu og náðu ekki að gera atlögu að forskoti Fljótsdælinga í stóru spurningunum í lokin . Þeir Sigfús Almarsson , Örvar Marteinsson og Guðmundur Reynir Gunnarsson urðu því að játa sig sigraða með 73 stigum gegn 38 . Lið Snæfellsbæjar hefur því lokið keppni í Útsvari þennan veturinn en má vel við una . Það er vel að verki staðið að komast alla leið í átta liða úrslit .